Source: http://www.kek.fi/en/palvelumme-1/viralliset-terveystutkimukset-1/
Timestamp: 2018-10-16 11:17:27+00:00
Document Index: 723845

Matched Legal Cases: ['KKO\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO\n']

Viralliset terveystutkimukset - Kuopion Eläinlääkärikeskus
Etusivu » palvelumme » Viralliset terveystutkimukset
Lonkka-, kyynär- ja selkäröntgenkuvaukset
Viralliset sydäntutkimukset
Dobermannien ja bedlingtoninterriereiden maksalausunnot
Suomen Kennelliiton ohje lonkkanivelien kasvuhäiriön röntgenkuvauksista ja luokituksesta
Ota mukaan lemmikin rekisteritodistus virallisiin tarkastuksiin.
Suomen Kennelliitto on määrännyt rotukohtaisesti, mitä tutkimuksia koirille on tehtävä ja missä iässä ja miten usein niitä on tehtävä (ns. PEVISA). Yleensä nämä tutkimukset on tehtävä ennen astutusta, jotta pennut hyväksytään rekisteröitäviksi. Rotukohtaisista PEVISA-määräyksistä saa tietoa ao. rotujärjestöiltä tai Kennelliitosta.
Koira saa kevyen rauhoituksen virallisia röntgenkuvauksia varten.
Lonkka- ja kyynärkuvaukset kuvataan tietyissä asennoissa, jotta kuvat ovat arvostelukelpoisia Kennelliitossa. Virallisen lausunnon kuvista antaa Kennelliitto. Samassa rauhoituksessa voidaan kuvata lonkka- ja kyynärkuvien lisäksi tiettyjen rotujen viralliset selkäkuvat.
Kuvat tunnistusmerkitään koiran rekisterinumerolla tai tunnistusmerkintänumerolla. Kuvat lähetetään Kennelliittoon arvosteltavaksi röntgenlähetteen kera. Röntgenlähetteeseen kuvaava eläinlääkäri merkitsee käytetyn rauhoitusainemäärän ja rauhoitusaineen, omat tietonsa ja allekirjoituksensa. Kennelliitto lähettää omistajalle laskun lausunnosta toimituskuluineen, lausunnon saa maksusuorituksen jälkeen.
Koiran tuleen olla minimi 12 kuukautta vanha, jotta kuvat ovat viralliset. Isoilla roduilla suositellaan 18 kk:n vähimmäisikää kuvaukselle.
Virallisia polvitarkastuksia Kuopion Eläinlääkärikeskuksessa tekee eläinlääkärit Sinikka Sarpanen, Pekka Halonen, Hanna Inkeroinen ja Erkki Hara.
Sydämen toimintaa voidaan tutkia kahdella eri menetelmillä. Eläinlääkäri tutkii sydämen virallisesti auskultoimalla eli kuuntelemalla sydämen lyöntitiheyden ja rytmin, sekä mahdolliset sivuäänet stetoskoopilla. Koiraa ei rauhoiteta tutkimuksen ajaksi.
Sydämen ultraäänitutkimuksella pystytään selvittämään lisäksi sydämen kammioiden ja eteisten koko, sydänlihaksen supistumiskyky, sekä läppien toiminta. Tätä tutkimusmenetelmää kutsutaan doppler-tutkimukseksi.
Saadut tutkimustulokset eläinlääkäri kirjaa sydäntarkastuslausuntokaavakkeeseen. Lausunnosta yksi osa jää omistajalle, yksi eläinlääkärille ja loput eläinlääkäri lähettää Kennelliittoon, joka lähettää rotujärjestölle kuuluvan kappaleen eteenpäin. Lausuntokaavakkeen täyttämistä varten koiran rekisteritodistus tulee olla mukana.
Erikseensovittuinajoukkotarkastuspäivinätekeesilmätarkastuseläinlääkärit Jari Aho tai Leena Ruotsalainen-Ryökkynen
Alustavat ilmoittautumiset seuraavaan silmätarkastukseen
nettisivujemme lomakkeella tai puhelimitse p. 017 2662266
(Lonkkanivelen kasvuhäiriöohje)
Kennelliiton hallituksen 25.8.2011 hyväksymä, voimassa 1.1.2012 alkaen.
Tämä ohje täydentää Perinnöllisten vikojen ja sairauksien vastustamissääntöä (valtuusto 30.11.2008) ja Perinnöllisten vikojen ja sairauksien vastustamisohjelman ohjetta (PEVISA-ohje, hallitus 28.8.2008).
Koirien perinnöllistä lonkkanivelen kasvuhäiriötä tutkitaan röntgenkuvauksilla ja koirien lonkkanivelet luokitellaan jalostustiedon keräämistä varten. Suomen Kennelliitto (jäljempänä Kennelliitto) hyväksyy virallisiksi tämän ohjeen mukaisesti annetut lausunnot.
Röntgenkuvat otetaan FCI:n (Federation Cynologique Internationale) ohjeiden mukaisesti ja Suomessa niiden arvostelussa käytetään FCI:n vahvistamaa kansainvälistä lonkkaniveldysplasian arvosteluasteikkoa.
Lonkkanivellausunto on annettava koiranomistajan kotimaassa tai Suomessa.
Kun koira kuvataan Kennelliiton lausuntoa varten, tulee kuvauksessa noudattaa näitä ohjeita ja kuvat asianmukaisine röntgenlähetteineen toimittaa Kennelliittoon, joka antaa virallisen lausunnon kuvista. Koiran virallinen tutkimustulos on huonomman lonkan mukainen.
Koiran omistajan tulee ilmoittaa eläinlääkärille, jos koiralle on tehty lausuntoon vaikuttava leikkaus ja asia merkitään röntgenlähetteeseen. Koiran sairaskertomus liitetään mukaan.
Röntgenkuvat säilytetään keskitetysti Kennelliiton määräämässä paikassa vähintään 10 vuotta, jonka jälkeen ne voidaan hävittää. Kennelliitto kuitenkin säilyttää joka vuodelta maaliskuun kahden ensimmäisen viikon kuvat myöhempiä mahdollisia tutkimuksia varten.
2 LAUSUNTOMENETTELY
Kennelliiton hallitus nimeää eläinlääkärit, joiden antamat lausunnot hyväksytään.
Kennelliiton nimeämä virallinen lausunnonantaja saa tietää koiran rodun, iän, sukupuolen ja rekisterinumeron, mutta ei muita tietoja.
Lonkkanivellausunto annetaan vain sellaisista kuvista, joiden mukana on kuvaajan täyttämä Kennelliiton röntgenlähete.
Lausunto annetaan vain sellaisesta röntgenkuvasta, jota otettaessa ko. koira on ollut tunnistusmerkitty Kennelliiton hyväksymällä tavalla. Tunnistusmerkintä on aina tarkastettava kuvauksen yhteydessä.
Virallisesta tutkimuslausunnosta peritään maksu, jonka suuruuden Kennelliiton hallitus määrää. Tutkimuslausunto toimitetaan röntgenlähetteeseen merkitylle vastaanottajalle ja Kennelliiton tiedostoon merkitään tiedot tutkimustuloksesta sekä lausunnon antaja.
Lausuntoon voidaan kirjata tieto kuvassa havaittavista olennaisista sivulöydöksistä.
3 FCI:N ARVOSTELUASTEIKKO
FCI:n arvosteluasteikko on vahvistettu Dortmundissa 14.6.1991, FCI:n lehti 4/92.
A Reisiluun pää ja lonkkamaljakko ovat yhdenmukaiset.
Ei muutoksia, Lonkkamaljakon kraniolateraalinen reuna piirtyy terävänä ja onlievästi pyöristynyt. Nivelrako on tiivis ja tasainen. Norberginasteikko vetoasennossa noin 105° (suosituksena).
B Reisiluun pää ja lonkkamaljakko ovat vähän epäyhdenmukaisetlähes normaali/ ja Norbergin asteikko vetoasennossa lähellä 105°, tai reisiluunrajatapaus pään keskus on mediaalisesti lonkkamaljakon dorsaalireunaannähden ja reisiluun pää ja lonkkamaljakko ovat yhdenmukaiset.
C Reisiluun pää ja lonkkamalja eivät ole yhdenmukaiset,lievä Norbergin asteikko on noin 100° ja/tai lonkkamaljakonkraniolateraalinen reuna on vähän mataloitunut. Epätasaisuuttatai korkeintaan lieviä nivelrikkomuutoksia lonkkamaljankraniaali-, kaudaali- tai dorsaalireunassa tai reisiluun päässä taikaulassa.
D Selvää epätasaisuutta reisiluun päässä ja lonkkamaljakossa, kohtalainen subluksaatio. Norbergin asteikko on suurempi kuin 90°(vain (keskivaikea) suosituksena). Lonkkamaljakon kraniolateraalireuna on tasaantunut ja/tai nivelrikon merkkejä.
E Selvästi dysplastinen lonkkanivel. Esim. luksaatio tai selvävaikea subluksaatio, Nordbergin asteikko alle 90°, selvälonkkamaljakon kraniaalireunan tasaantuminen, reisiluun päänepämuotoisuus (sienimäinen, tasaantunut) tai muutnivelrikkomuutokset.
4 RÖNTGENKUVAUKSEN TOTEUTUS
Kuvattaessa koiran on oltava iältään vähintään 12 kk, rotujärjestön esityksestä rodun alaikäraja voi olla 18 kk tai 24 kk.
Röntgenkuvausta varten koira on FCI:n määräysten mukaisesti (FCI:n kiertokirje 81/2007) rauhoitettava tai nukutettava siten, että se on riittävän rento kuvauksen onnistumiseksi. Käytetyt valmisteet on merkittävä lomakkeeseen.
Röntgenkuvat on kuvauksen yhteydessä merkittävä tavalla (rtg- teipillä/merkintälaitteella), jota ei jälkikäteen voida muuttaa. Tämä koskee myös digitaalisia röntgenkuvia. Röntgenkuvassa pakollisia tietoja ovat: päivämäärä, koiran rekisterinumero (tai TM-numero) ja puolimerkki (puolimerkki kansainvälisesti tunnistettavana, esim. sin, dex, R, L).
Kuvausasento: suora veto.
Koira asetetaan selälleen käyttäen selkätukea ja mahdollisesti vaahtomuovikourua. Reisiluiden pitää olla vedettynä röntgenpöydän pinnan suuntaisesti ja olla keskenään yhdensuuntaiset. Polvilumpioiden pitää olla reisiluiden keskellä.
Kuvauksessa keskisäde kohdistetaan lonkkanivelten korkeudelle. Polvilumpioiden pitää näkyä ja 1-2 lannenikaman tulisi näkyä (ainakin ristiluun kokonaisuudessaan). Lonkkanivelten tulee olla mahdollisimman keskellä kasettia, mikä suurten rotujen kohdalla merkitsee, että kuva voidaan joutua ottamaan kahdessa osassa.
Jos koira on asetettu ohjeista poikkeavalla tavalla, on kuvat virheiden välttämiseksi pakko jättää arvostelematta muissa paitsi vaikeissa dysplasiatapauksissa.
5 DIGITAALISET RÖNTGENKUVAT
Digitaalisia röntgenkuvia koskevia määräyksiä täydennetään kun Kennelliitolla on valmiudet vastaanottaa, käsitellä ja varastoida digitaalisia röntgenkuvia.
Digitaaliset röntgenkuvat täytyy tulostaa filmille Kennelliittoon toimitettavaksi.
Lonkkanivelten alueen täytyy olla luonnollisessa koossa (1:1). Jos koko oikeassa asennossa otettu röntgenkuva ei mahdu filmille, tulee lonkkanivelten alue suurentaa luonnolliseen kokoon ja lisäksi liittää mukaan kokonaiskuva, joka saa olla pienemmässä mittakaavassa. (Huom: kuvat on merkittävä vastaavalla tavalla kuin kohdassa 4).
6 VALITUSMENETTELY
6.1 Valitus Kennelliittoon
Valitukset käsittelee Kennelliiton luusto- ja nivelsairauksien asiantuntijatyöryhmä koiranomistajan kirjallisen valituksen perusteella.
Valitusaika on 90 vuorokautta siitä, kun lausunto on postitettu. Valitusmaksu on kaksi kertaa tarkastusmaksun suuruinen. Jos valitus todetaan aiheelliseksi, maksu palautetaan.
Valituksen kohteena olevan röntgenkuvan arvostelee itsenäisesti vähintään kaksi luusto- ja nivelsairauksien asiantuntijatyöryhmän jäsentä. Lausunnon antaja saa tietoonsa vain koiran rodun, iän ja sukupuolen. Mikäli kaksi jäsentä on antanut koiralle saman arvion, tämä on koiran lopullinen tulos. Mikäli kahden lausunnon antajan lausunnot poikkeavat toisistaan, kuvan arvostelee kolmas asiantuntijatyöryhmän jäsen ja koiran tulos muodostuu työryhmän enemmistöpäätöksestä tai keskimmäisestä arviosta. Mikäli keskimmäistä arviota ei ole, lähetetään koiran kuva Pohjoismaisen Kennelunionin (PKU) röntgenpaneelin käsiteltäväksi.
Luusto- ja nivelsairauksien asiantuntijatyöryhmän päätös korvaa aiemman lausunnon.
6.2 Valitus PKU:lle
Mikäli koiranomistaja on tyytymätön luusto- ja nivelsairauksien asiantuntijatyöryhmän päätökseen, voi hän valittaa PKU:n röntgenpaneelille.
Valitusaika on 30 vrk siitä, kun luusto- ja nivelsairauksien asiantuntijatyöryhmän päätös on postitettu. Valitusmaksu on neljä kertaa tarkastusmaksun suuruinen. Jos valitus todetaan aiheelliseksi, maksu palautetaan.
Koiran tulos muodostuu PKU:n röntgenpanelistien enemmistöpäätöksestä tai keskimmäisestä arviosta. Mikäli keskimmäistä arviota ei ole, lähetetään koiran kuva FCI:n paneelin käsiteltäväksi.
7 POIKKEUSTAPAUKSET
Kennelliiton jalostustieteellisellä toimikunnalla on oikeus erittäin painavista syistä yksittäisessä poikkeustapauksessa myöntää erivapaus tämän ohjeen määräyksistä.
Suomen Kennelliiton ohjekyynärnivelien kasvuhäiriön röntgenkuvauksista ja luokituksesta
(Kyynärnivelen kasvuhäiriöiden ohje)
Koirien perinnöllisiä kyynärnivelen kasvuhäiriöitä tutkitaan röntgenkuvauksilla ja koirien kyynärnivelet luokitellaan jalostustiedon keräämistä varten. Suomen Kennelliitto (jäljempänä Kennelliitto) hyväksyy virallisiksi tämän ohjeen mukaisesti annetut lausunnot.
Röntgenkuvat otetaan IEWG:n (International Elbow Working Group) suositusten mukaisesti ja Suomessa niiden arvostelussa käytetään IEWG:n esittämää kansainvälistä kyynärniveldysplasian arvosteluasteikkoa.
Kyynärnivellausunto on annettava koiranomistajan kotimaassa tai Suomessa.
Kun koira kuvataan Kennelliiton lausuntoa varten, tulee kuvauksessa noudattaa näitä ohjeita ja kuvat asianmukaisine röntgenlähetteineen toimittaa Kennelliittoon, joka antaa virallisen lausunnon kuvista. Koiran virallinen tutkimustulos on huonomman kyynärnivelen mukainen.
Koiran omistajan tulee ilmoittaa eläinlääkärille jos koiralle on tehty lausuntoon vaikuttava leikkaus ja asia merkitään röntgenlähetteeseen. Koiran sairaskertomus liitetään mukaan.
Röntgenkuvat säilytetään keskitetysti Kennelliiton määräämässä paikassa vähintään 10 vuotta jonka jälkeen ne voidaan hävittää. Kennelliitto kuitenkin säilyttää joka vuodelta maaliskuun kahden ensimmäisen viikon kuvat myöhempiä mahdollisia tutkimuksia varten.
Kennelliiton hallitus nimeää eläinlääkärit, joiden antamat lausunnot hyväksytään. Kennelliiton nimeämä virallinen lausunnonantaja saa tietää koiran rodun, iän, sukupuolen ja rekisterinumeron, mutta ei muita tietoja.
Kyynärnivellausunto annetaan vain sellaisista kuvista, joiden mukana on kuvaajan täyttämä Kennelliiton röntgenlähete.
Lausunnon antaja voi perustellusta syystä suositella, että koira uusintakuvattaisiin vuoden kuluttua.
Tuontikoirista, ulkomaisista jalostuskoirista ja tuontisperman osalta hyväksytään lausunnot, jotka on arvosteltu IEWG:n asteikkoa käyttäen sekä lausunnot, jotka ovat verrattavissa IEWG:n asteikkoon ja kuvausasento on ollut IEWG:n suositusten mukainen. Lausunnosta tulee käydä ilmi, että koira on ollut tunnistusmerkitty kuvaushetkellä.
Mikäli siitoskäyttöön aiotulle ulkomaiselle koiralle ei saada IEWG:n arvosteluperiaatteiden mukaisesti annettua lausuntoa koiranomistajan kotimaassa, voidaan tunnistusmerkitty koira kuvauttaa IEWG:n ohjeiden mukaisesti ja röntgenkuva lähettää arvosteltavaksi Kennelliittoon suomalaista lausuntoa varten (liitteeksi perustelut miksi ulkomaiselle koiralle halutaan lausunto Suomesta). Näin voidaan menetellä myös ennen ulkomaisen koiran ostoa.
3 IEWG:n ARVOSTELUASTEIKKO
Lievät 1 Lievät nivelrikkomuutokset (artroosi) yleensä ensiksikyynärpään ulokkeen (processus anconaeus) yläpinnassa(2 mm vahvuuteen saakka).
Kohtalaiset 2 Edellä mainittuja muutoksia 5 mm saakka ja/tai muutoksiavärttinäluun nivelosassa, varislisäkkeessä (processuscoronoideus) ja/tai lievää epämuotoisuutta.
Voimakkaat 3 Edellisen ylittävät rappeutumismuutokset/voimakasmuutokset epämuotoisuus. Kiinnittymätön processus anconaeus.
Koira on rauhoitettava kuvausta varten ja käytetyt valmisteet on merkittävä röntgenlähetteeseen. Molemmat kyynärnivelet kuvataan samaan aikaan.
Nivelet kuvataan suoraan kasetille ilman hilaa (no grid table top technique) ja kuvat rajataan hyvin. Kuvien on oltava kuvausarvoltaan sellaisia, että arvostelussa huomioon otettavat seikat erottuvat hyvin. Yli- ja alivalotus sekä kuvien rakeisuus voivat estää kuvien arvioinnin. Lateraalikuva otetaan nivelestä noin 45° koukistuksessa niin, että olkaluun lateraalinen ja mediaalinen nivelnasta (condylus) ovat päällekkäin. Processus anconaeuksen ja kyynärluun nivelpinnan tulisi näkyä lähes kraniaalikärkeen asti, koska muuten nivelrikkomuutosten arviointi voi olla mahdotonta. Nivelen ylikoukistus aiheuttaa rotaatiota, mikä voi estää kuvan arvioinnin. Tarvittaessa nivelestä voidaan ottaa kaksi kuvaa eriasteisessa koukistuksessa. Rotukohtaisesti voidaan vaatia muitakin kuvausasentoja rotujärjestön esityksestä.
Tulkinnanvaraisista kuvista voidaan pyytää lisäkuvia eri asennoissa ja myös uusia kuvia tietyn ajan kuluttua.
Kyynärnivelten täytyy olla luonnollisessa koossa (1:1). (Huom: kuvat on merkittävä vastaavalla tavalla kuin kohdassa 4).
6 TIETOKONETOMOGRAFIATUTKIMUS (TT, CT)
TT-kuvaus tehdään luusto- ja nivelsairauksien asiantuntijatyöryhmän antaman menetelmäkuvauksen mukaisesti.
Koiralle voidaan tehdä TT-kuvaus Kennelliiton lausuntoa varten vain, jos koiralla on jo olemassa tämän ohjeen mukainen kyynärnivelen röntgenlausunto. Kuvaus pitää suorittaa luusto- ja nivelsairauksien asiantuntijatyöryhmän hyväksymässä paikassa.
Koiran tulos voidaan muuttaa TT-tutkimuksen perusteella. Kun koiralla on TT- tulos, ei sille enää anneta uutta röntgenlausuntoa.
7 VALITUSMENETTELY
7.1 Valitus Kennelliittoon
Valitusaika on 90 vuorokautta siitä kun lausunto on postitettu. Valitusmaksu on kaksi kertaa tarkastusmaksun suuruinen. Jos valitus todetaan aiheelliseksi, maksu palautetaan.
Valituksen kohteena olevan röntgenkuvan arvostelee itsenäisesti vähintään kaksi luusto- ja nivelsairauksien asiantuntijatyöryhmän jäsentä. Lausunnon antaja saa tietoonsa vain koiran rodun, iän ja sukupuolen.
Mikäli valituksen kohteena on TT-kuva, tutustuu asiantuntijatyöryhmä kaikkiin tapaukseen liittyviin kuviin ja dokumentteihin.
Mikäli kaksi jäsentä on antanut koiralle saman arvion, tämä on koiran lopullinen tulos. Mikäli kahden lausunnon antajan lausunnot poikkeavat toisistaan, kuvan arvostelee kolmas asiantuntijatyöryhmän jäsen ja koiran tulos muodostuu työryhmän enemmistöpäätöksestä tai keskimmäisestä arviosta. Mikäli keskimmäistä arviota ei ole, lähetetään koiran kuva Pohjoismaisen Kennelunionin (PKU) röntgenpaneelin käsiteltäväksi.
Luusto- ja nivelsairauksien asiantuntijatyöryhmän päätös korvaa aiemman lausunnon. Asiantuntijatyöryhmän päätös TT-kuvatusta koirasta on lopullinen eikä siitä voi valittaa.
7.2 Valitus PKU:lle
Mikäli koiranomistaja on tyytymätön luusto- ja nivelsairauksien asiantuntijatyöryhmän päätökseen voi hän valittaa PKU:n röntgenpaneelille.
Valitusaika on 30 vrk siitä kun luusto- ja nivelsairauksien asiantuntijatyöryhmän päätös on postitettu. Valitusmaksu on neljä kertaa tarkastusmaksun suuruinen. Jos valitus todetaan aiheelliseksi, maksu palautetaan.
8 POIKKEUSTAPAUKSET